סנט מוריץ

סנט מוריץ (בגרמנית: Sankt Moritz, באיטלקית: San Maurizio, ברומאנש: San Murezzan) היא עיירת נופש יוקרתית בעמק אנגדין בשווייץ. 
סנט מוריץ היא רשות מקומית במחוז מלויה בקנטון גראובינדן, והיא נחשבת לעיירת הנופש מהוותיקות ביותר, ואחת מעיירות התענוגות היוקרתיות בעולם. 

הודות למיקומה הגאוגרפי, תושבי סנט מוריץ נהנים מיותר מ-300 ימי שמש בשנה. 

השפות הרשמיות בסנט מוריץ הן רומאנש וגרמנית. 

סנט מוריץ ידועה בתענוגות שלה: באתרי ספורט החורף המעולים שלה ובאתר הסקי המפורסם. היא ידועה גם בנופים המרהיבים שלה בכל עונות השנה: ההרים המושלגים בחורף, והשדות הירוקים בקיץ. בנוסף היא כוללת מלונות מהודרים ביותר, וגם בתי קזינו גדולים. 

כל שנה מארח הכפר את מרוץ הסוסים על "משטח לבן" על פני אגם סנט מוריץ הקפוא. מרוץ שאליו מגיעים בני המעמד העליון מרחבי תבל.

העיירה יושבת על רשת מסילות הרכבת החשמלית של חברת הרכבת הרטית שמחברת אותה לשקול ולנדקווארט מצד אחד וטיראנו שבאיטליה מצד שני.

היסטוריה 
בסנט מוריץ נמצאו בעת החדשה מנחות, חרבות ומחטים מתקופת הברונזה, ונראה שהם נתגלו קודם לכן על ידי הקלטים. 

שם היישוב מוזכר לראשונה בסביבות 1137–1139 כ"אד סנקטום מאוריציום" (ad sanctum Mauricium). הכפר נקרא על שם מאוריציוס הקדוש, קדוש נוצרי קדום מדרום מצרים, שעל פי המסופר שהה בשווייץ בתקופה הרומית - במאה השלישית, בעת ששימש כמפקד הלגיון התבאי.

העיר אירחה את משחקי החורף האולימפיים ב-1928 וב-1948.

גלריה

ראו גם
 אולימפיאדת סנט מוריץ (1928)
 אולימפיאדת סנט מוריץ (1948)

קישורים חיצוניים

הערות שוליים

ערים שאירחו משחקי חורף אולימפיים
אתרי סקי בשווייץ
גראובינדן: ערים